Bybelskool » Moet jy nog goeie werke doen en God se Woord gehoorsaam? – 2 Tessalonisense 2:13-17
Maar, broers en susters, geliefdes van die Here, dit pas ons om God altyd oor julle te dank. God het julle immers gekies om as eerstes verlos te word. Hy verlos julle deur die Gees wat julle aan Hom toewy en deur geloof in die waarheid. Deur die Goeie Nuus wat ons verkondig, het God julle hiertoe geroep sodat julle die heerlikheid van ons Here Jesus Christus kan verkry. Met dit in gedagte, broers en susters, staan vas! Hou by al die oorgelewerde geloofswaarhede wat julle geleer het, of dit nou deur ons woorde of briewe was. Verder, mag ons Here Jesus Christus en God ons Vader – Hý wat ons liefgehad het en wat ons deur sy genade ’n ewige troos en ’n goeie vooruitsig gegee het – mag Hy self julle harte vertroos en julle sterk maak in elke goeie daad en woord. (NLV)
1. Wat leer Paulus jou hier van hoe God se werk en dié van gelowiges saamwerk om hulle standvastig te maak?
2. Hoekom is die oorgelewerde geloofswaarhede wat Paulus aan hulle geleer het, so belangrik? Hoe kan ons dit vandag nog handhaaf?
3. Lees die verse later vandag weer om jou te herinner dat God self jou troos en sterk maak in elke goeie daad en woord.
4. Jy kan later vanaand die gedeelte weer lees in die konteks van 2 Tessalonisense 2 sowel as my bydrae daaroor: 2 Tessalonisense 2:13-17 – God sterk ons in die goeie.